
GREGORIUS PP. XVI. 


AD PERPETUAM REI MEMORIAM. 


^ n supremo Episcopatus culmine positi muneris Nostri esse 
censemus non modo Apostolicos viros per orbem universum mit- 
tere, qui novas Missiones constituant , atque Evangelii lumen 
longe, lateque diffundant, verum etiam illorum labores apte di- 
rigere, eaque ratione rei catholicae ubicumque providere, quae 
fidei propagandae , ac conservandae utilior existat? Enim vero 
si primum illud Deo favente, feliciter nobis contigisse gaude- 
mus; nullis profecto curis, nullis laboribus pepercimus, ut alte- 
rum quoque consequeremur, aptioremque rerum ordinem locis 
congruentem induceremus. Peculiarem hanc Nostram sollicitu- 
dinem postulare videntur regiones illae, quae Fratribus Mino- 
ribus S. Francisci Custodiae Terrae Sanctae addictis sunt com- 
mendatae, quorum profecto munus latissime patet : primo enim 
Sanctuaria Palaestinae, quae Christus Dominus praesentia sua , 
ac passione decoravit , ipsis debito cultu servanda tradita fue- 
runt, iisdem Catholicorum fidelium ritus latini, quandoque etiam 
rituum Orientalium cura est demandata, denique omni ope ad- 
laborare debent , ut Schismatici , Haeretici , ac Infideles viam 
veritatis agnoscant, et unicum Christi ovile Ecclesiam catholi- 
cam ingrediantur. Porro facultates, et mandata, quae Vicariis 
Apostolicis Alepi , ab ipsa Vicariatus erectione in hanc usque 
diem tradita fuerunt, hujusmodi profecto sunt, ut inde aliqua 
ex parte imminuta videantur jura, ac privilegia quibus ex Prae- 
decessorum Nostrorum concessione fruebatur Guardianus , seu 
Custos Terrae Sanctae. Pluries proinde ad Sacram Congregatio- 
nem de Propaganda Fide preces delatae fuerunt ex parte prae- 
sertim Vicariorum Apostolicorum, ut utriusque muneris jurisdi- 
ctio certis limitibus praefiniretur , atque omnis adimeretur lo- 
cus controversiis, quae si ubivis, in locis praesertim Missionum 
non sine magno Religionis detrimento inter Ecclesiasticos Viros 
agitarentur. Rem proinde VV. FF. NN. Sanctae Romanae Ec- 
clesiae Cardinalibus Sacri Consilii de Propaganda Fide sedulo 
examinandam tradidimus, ac de eorum sententia, habitaque ratione 
eorum omnium quae Dilectus Filius Noster Aloisius Tituli S.Cal- 
lixti S. R. E. Presbyter Cardinalis Lambruschini nuncupatus 

scraphici Ordinis Protector, ac Dilectus pariter filius Fr. Josepli 
Maria ab Alexandria Minister Generalis Minorum Observantium, 
ac Reformatorum S. Francisci liac super re Nobis repraesenta- 
verunt, auctoritatem tam praefati Vicarii Apostolici Alepi, quam 
Custodis, ac Guardiani Terrae Sanctae aptiori modo definien- 
dam decrevimus. Motu igitur proprio, ex certa scientia, ac ma- 
tura deliberatione, dcque Apostolicae potestatis pleuitudioe con- 
stituimus, ut Guardianus Terrae Sanctae pro tempore jura, quae 
eidem competunt ad normam Apostolicarutn Constitutionum 
libere exerceat in universa Palaestina, atque Insula Cypri, quin 
Vicario Apostolico Alepi ulla in regionibus illis auctoritas com- 
petere amplias valeat. Cum vero ad Custodiam PP. Minorum 
Terrae Sanctae Conventus, et Hospitia nonnulla pertineant in 
variis Syriae locis extra Palaestinam, ubi sacro etiam ministerio 
in populi utilitatem funguntur , decernimus , ut in iis quoque 
permaneant , et omnia , uti antea pro fidelium bono praestare 
prosequantur. Attamen reservata in eos auctoritate P. Guardia- 
ni Terrae Sanctae, prout Regularis Superior existit Provinciae, 
seu Custodiae Terrae Sanctae in iis, quae regularem observan- 
tiam spectant, volumus, et constituimus, ut Vicario Apostolico 
Alepi, cui Syria universa subest, ii quoque subiiciantur, quem- 
admodum ceteri Missionarii Regulares , qui in praefato Syriae 
Vjcariatu degunt. Ita Vicarii Apostolici , et Guardiani Terrae 
Sanctae jurisdictione composita, limitibusque statutis, quos uter- 
que servare in posterum debeant, fore confidimus, ut difficulta- 
tibus omnibus de medio sublatis, in satis ampla provincia eorum 
respective sollicitudini commissa adlaborare impensius pergant. 
Neque vero diversa ratione agendum putavimus, cum animo re- 
colentes quot quantaque incrementa Catholica Fides in Aegy- 
pti regione sibi polliceri posset per Nostras Litteras in simili 
forma Brevis die XVIII. Maii Anno MDCCCXXXIX. quae in- 
cipiunt „ Ex munere Pastoralis ministerii „ Missionem Inferioris 
Aegypti a Guardiani Terrae Sanctae , qui eam uti Praefectus 
Apostolicus regebat, jurisdictione abstulimus, Missionem insuper 
Superioris Aegypti, atque Arabiam a Vicariatu Apostolico Ale- 
pi disjunximus ; quibus ex regionibus novum constituimus Vica- 
riatum Apostolicuin, quem Venerabili Fratri Perpetuo Episcopo 
Fesscilano commisimus. Porro , ut ea omnia , quao regimen 
Terrae Sanctae respiciunt Nostra hac Constitutione complecta- 
mur, praefatam disnicmbratiouem in omnibus suis partibus, oc 
Vicariatus Apostolici in Aegypto erectionem ratam habentes, ac 

confirmantes, declaramus pariter, quod Fratres Minores Custo- 
diae Terrae Sanctae addicti Missionem, quam in Inferiori Aegy- 
pto exercebant, obtinere adhuc debeant ea ratione, ut subjectio, 
quam Vicario Apostolico, quemadmodum alii Missionarii Regu- 
lares ipsius Vicariatus praestare debebunt, nullo pacto impediat, 
quin ad Regularem Familiam Terrae Sanctae adhuc pertineant, 
atque in iis omnibus, quae regularem observantiam respiciunt, 
P. Guardiano obsequi omnino debeant." 

Ad ipsam vero Terrae Sanctae Custodiam Seraphici Ordinis A- 
lumnis creditam sollicitudinem Nostram propius convertentes , 
quod pro majore ipsius cultu, ac splendore et pro fidelium illuc 
confluentium utilitate jam praestitimus, iterum sancire, ac solcm- 
niori modo confirmare statuimus. Perpendentes enim ad Sanctua- 
ria illa, ubi Reparationis Nostrae Mysteria peracta fuere, devotionis 
causa magno numero fideles ex omnibus nationibus properare, per 
Nostram Congrcg. de Prop. Fide Poenitentiarios in Urbe Hie- 
rosolymitana constituendos curavimus , qui peccatorum confes- 
siones in praecipuis illarum nationum linguis excipere assidue 
valerent. Ut igitur Nostrae hujus sollicitudinis fructus jugiter 
percipiatur, praefatum Congregationis Decretum iterum appro- 
bantes mandamus, ut in Urbe Hierosolymitana duodecim Poe- 
nitentiarii ad normam Poeniteutiariorum Basilicarum Urbis sem- 
per haberi debeant, quorum tres pro lingua Araba, caeteri ve- 
ro pro Itala, Hispanica, Gallica, Britannica, Germanica, Hun- 
garica, Polonica, Graeca, ac Turcica deputentur. Muneris pono 
erit Superioris Generalis Ordinis S. Francisci in Urbe consti- 
tuti diligenter curare, ut praesto seraper sint Viri pietate, scien- 
tia, ac zelo praestantes, pro singulis ex praedictis linguis, quos 
ad ipsam Congregationem de Propaganda Fide deferet, ut ab 
eadem ceterorum Missionariorum more Missionarii Apostolici, ac 
Poenitentiarii instituantur. Ii vero omnibus juribus, ac privile- 
giis gaudebunt, quibus alii Missionarii ex Ordine Minorum S.Fran- 
cisci de Observantia potiuntur, attamen sub obedienlia P.Guar- 
diani Terrae Sanctae suo muneri satisfacient. 

Denique supramemorati Dilectus Filius Noster Aloisius Card. 
Lambruschini Ordinis Protector, ac Dilectus Filius Josephus ab 
Alexandria Minister Generalis considerationi Nostrae subjecerunt 
breve nimis, atque angustum videri triennii spatium, quo munus 
Guardiani, aliorumque Officialium Terrae Sanctae perdurat, quem- 
admodum et praefinitur tempus in custodia permanendi pro Fra- 
tribus Minoribus , qui ex variis Ordinis Provinciis visitantium 

nomine ad illam destinantur : optantes proinde, ut illorum mi- 
nisterium S. Custodiae , ac populo ibidem degenti magis utile 
evadat, preces Nobis obtulerunt, ut perduratio dictorum mune- 
rum, ac mansio in Custodia pro Visitantibus ad longius tempus 
protraherentur. Nos igitur, qui vel maxime cupimus , ut prae- 
fati Regulares non modo in rite custodiendis Sanctuariis Palae- 
stinae, verum etiam in animarum salute procuranda diligentem 
navent operam, derogantes in hac parte Constitutioni S. M. Be- 
nedicti XIV. Praedecessoris Nostri, quae incipit ,, In supremo 
militantis Ecclesiae solio ,, decernimus , ut in posterum Custos 
Terrae Sanctae, seu Guardianus S. Sepulchri, quemadmodum et 
ceteri Officiales, quorum munus triennio concludebatur, ad] se- 
xennium illud exerceant, idemque temporis spatium pro iis con- 
stituimus , qui Visitantium nomine in Custodiam se conferunt 
ex omnibus Ordinis Provinciis, ut eidem inserviant, lirmis ce- 
teris remanentibus, quae in praefata, atque in aliis Romanorum 
Pontificum Praedecessorum Nostrorum Constitutionibus conti- 
nentur pro regimine Terrae Sanctae. 

Superest jam, ut Ecclesiasticos Viros, et sacros Ministros cujus- 
cumque gradus, ordinis, ac ritus, qui in praefatis Missionibus, ac 
praesertim in Custodia Terrae Sanctae degunt, etiam atque etiam 
hortemur, ut sollicitudini Nostrae in primis respondeant, in vinea 
Domini strenue adlaborare curent, prae oculis habeant illorum 
exempla, qui in Ministerio isto difficilioribus sane temporibus prae- 
cesserunt, quorum intuentes exitum conversationis imitentur fi- 
dem, zelum Domus Dei, sollicitudinem, qua omnes cupiebant in 
visceribus Christi pro quo interdum gravissima quaeque libentissi- 
me pertulerunt ; ita enim eamdem ac illi immarcescibilem gloriae 
coronam a Pastorum Principe consequentur. 

Decernimus vero has praesentes Litteras firmas , validas et 
efficaces existere, et fore, suosque plenarios, et integros effectus 
sortiri et oblinere contrariis quibuscumque non obstantibus. 

Datum Romae apud Sanctum Petrum sub Annulo Pisca- 
toris die XXIII. Martii Anno MDCCCXLI. Pontificatus Nostri 
Anno Undecimo. 


A. Card. Lambruschim. 




